**POJEDINAČNO STUDENTSKO PRVENSTVO ZAGREBA U JUDU - PROPOZICIJE**

**ORGANIZATORI:**

ZAGREBAČKI SVEUČILIŠNI SPORTSKI SAVEZ

KINEZIOLOŠKI FAKULTET (KATEDRA ZA BORILAČKE SPORTOVE) SVEUČILIŠTA U ZAGREBU

**U SURADNJI S:**

ZAGREBAČKA JUDO ŠKOLA

ZAGREBAČKI JUDO SAVEZ

**MJESTO ODRŽAVANJA:**

Sportski centar Lučko , Ježdovečka 3b, 10 250 Lučko

**DATUM ODRŽAVANJA:**

Nedjelja, 28. svibnja 2017.

**VRIJEME ODRŽAVANJA:**

13.30 – 14,00 prijava natjecatelja/ica i službeno vaganje

14,00 – 15,00 ždrijebanje i priprema natjecatelja/ica

15,00 početak natjecanja

**STUDENTI**

Kategorije : - 60 kg , - 66 kg, -73 kg , - 81 kg , - 90 kg , - 100 kg , + 100 kg

**STUDENTICE**

Kategorije : - 48kg, - 52 kg , - 57 kg , - 63 kg , - 70 kg , - 78 kg, + 78 kg

**NAPOMENA**

ZA SVE KATEGORIJE VRIJEDI TOLERANCIJA OD 1KG!

**SISTEM NATJECANJA :**

• Natjecanje se održava po kup sistemu s dvostrukim repasažom.

• U kategoriji u kojoj se pojavi dvoje natjecatelja pobjednik se odlučuje u međusobnom dvoboju do dvije pobjede.

• U kategorijama u koje će se prijaviti od 3 do 5 natjecatelja plasman se određuje sustavom „svaki sa svakim“.

• Borbe i u muškoj i u ženskoj konkurenciji traju 4 minute

• Za sve težinske kategorije vrijedi 1 kila tolerancije

• U slučaju da je natjecatelj jedini u vlastitoj kategoriji može, na vlastiti zahtjev, prijeći u sljedeću kategoriju kako bi imao borbe (prelazak je moguć samo u jednu višu kategoriju od vlastite). Ukoliko je natjecatelj/ica u toj situaciji, a natječe se u superteškoj kategoriji, dopušta se prelazak u nižu kategoriju, ali to će se omogućiti isključivo s pristankom svih ostalih natjecatelja u kategoriji u koju se natjecatelj/ica želi prebaciti.

• Natjecatelji se ne mogu natjecati niti osvajati bodove za ukupni poredak po sveučilištima u dvije težinske kategorije.

• Ukoliko je natjecatelj jedini u težinskoj kategoriji i odluči ne prijeći u drugu već bez borbe ostvariti plasman prvog mjesta tom natjecatelju, za zbroj bodova za ukupni plasman, se neće dodijeliti uobičajenih osam bodova za prvo mjesto već samo jedan bod za sudjelovanje.

**PRAVO NASTUPA:**

* studenti koji studiraju na jednom od sastavnica članica Zagrebačkog Sveučilišnog Sportskog Saveza
* redovni ili izvanredni studenti s upisanom godinom studija u kojoj se održava natjecanje bez obzira na godine starosti
* studenti koji su diplomirali u prošloj akademskoj godini
* studenti poslijediplomskih studija
* studenti koji su apsolventi ili su upisali stanku ukoliko je isto vidljivo iz službenih dokumenata visokog učilišta

**UKUPNI POREDAK VISOKIH UČILIŠTA SE ODREĐUJE UKUPNIM ZBROJEM BODOVA I U MUŠKOJ I U ŽENSKOJ KONKURENCIJI S TIM DA NATJECATELJI OSVAJAJU:**

8 bodova za prvo mjesto

5 bodova za drugo mjesto

3 boda za treće mjesto

1 bod za sudjelovanje

**Napomena:** Pojedino visoko učilište u pojedinoj težinskoj kategoriji može dobiti bodove samo za jedan plasman (za najbolji plasman koji je postiglo ili samo za sudjelovanje).

Svi natjecatelji moraju doći na podjelu medalja u bijelom kimonu.

Za sve dodatne informacije možete se javiti organizatoru na mail: ivan.segedi@kif.hr

U ime organizatora:

Doc.dr.sc. Ivan Segedi

U Zagrebu, 12.5.2017.